ಒಟ್ಟಾರೆಯಾಗಿ ಹೇಳುವುದಾದರೆ, ಆಕ್ವಾದ ಇತಿಹಾಸವು 1989ರಷ್ಟು ಹಿಂದಕ್ಕೆ ನಮ್ಮನ್ನು ಕರೆದೊಯ್ಯುತ್ತದೆ. ಸದರಿ ತಂಡವನ್ನು ಮೂಲತಃ ಜಾಯ್‌ಸ್ಪೀಡ್‌ ಎಂದು ಕರೆಯಲಾಗುತ್ತಿತ್ತು. 1989ರಲ್ಲಿ ಕ್ಲೌಸ್‌ ನೊರೀನ್‌‌ ಮತ್ತು ಸೋರೆನ್‌ ರಾಸ್ಟೆಡ್‌ ಭೇಟಿಯಾದರು, ಮತ್ತು 1990ರ ದಶಕದ ಉದ್ದಕ್ಕೂ ಅವರು ಹಾಡುಗಳನ್ನು ಒಟ್ಟಾಗಿ ಬರೆಯಲು ಆರಂಭಿಸಿದರು. ಆ ಸಮಯದಲ್ಲಿ, ರೆನೆ ಡಿಫ್‌‌ ಹಾಲೆಂಡ್‌‌ನಲ್ಲಿ ಓರ್ವ ಕ್ಲಬ್‌ DJ ಆಗಿ ಕೆಲಸಮಾಡುತ್ತಿದ್ದ, ಹಾಗೂ ಸೋರೆನ್‌ ಮತ್ತು ಜೋನ್‌ಫಾರ್‌ ಈ ಇಬ್ಬರೂ ನಿರ್ಮಾಪಕರಾಗಿ ಪಾದಾರ್ಪಣ ಮಾಡುತ್ತಿದ್ದರು.
ಸೋರೆನ್‌ ರಾಸ್ಟೆಡ್‌ ಮತ್ತು ಕ್ಲೌಸ್‌ ನೊರೀನ್‌‌ ಸ್ಪರ್ಧೆಯೊಂದರಲ್ಲಿ ಗೆದ್ದಿದ್ದರು ಹಾಗೂ ಧ್ವನಿಪಥವೊಂದನ್ನು ನಿರ್ಮಿಸಲೆಂದು ಅವರನ್ನು ನೇಮಿಸಿಕೊಳ್ಳಲಾಗಿತ್ತು. ಕೆಲವೊಂದು ಹಾಡುಗಳಿಗಾಗಿ ಅವರು ರೆನೆ ಡಿಫ್‌‌ನನ್ನು ನೇಮಿಸಿಕೊಂಡರು. "ಫ್ರೇಕ್ಕೆ ಫ್ರಿಂಡಾ ಒಗ್‌ ಡೆ ಫ್ರೈಟ್‌ಲೋಸ್‌ ಸ್ಪಿಯೋನರ್‌‌" ಎಂಬ ಶೀರ್ಷಿಕೆಯನ್ನು ಹೊಂದಿದ್ದ, ಅಷ್ಟೇನೂ-ಹೆಸರು ಪಡೆಯದ ಚಲನಚಿತ್ರವೊಂದಕ್ಕೆ ಸಂಬಂಧಿಸಿದ ಧ್ವನಿಪಥದ ಭಾಗವೊಂದನ್ನು ನಿರ್ಮಿಸಲು ಈ ಮೂವರನ್ನೂ ಕರೆತರಲಾಗಿತ್ತು.
ಧ್ವನಿಪಥದ ಧ್ವನಿಮುದ್ರಣವು 1993ರಲ್ಲಿ ಆರಂಭವಾಯಿತು, ಮತ್ತು ಎಲ್ಲವೂ ಸುಸೂತ್ರವಾಗಿ ನಡೆದುದನ್ನು ಕಂಡನಂತರ, ಭವಿಷ್ಯದ ಯೋಜನೆಯೊಂದರ ಕುರಿತಾಗಿ ಮತ್ತೊಮ್ಮೆ ಒಟ್ಟಾಗಿ ಕೆಲಸ ಮಾಡುವುದೆಂದು ಅವರು ನಿರ್ಧರಿಸಿದರು. 1994ರಲ್ಲಿ ಸದರಿ ಚಲನಚಿತ್ರವು ಬಿಡುಗಡೆಯಾದ ಕೆಲವು ತಿಂಗಳುಗಳ ನಂತರ, ನಾರ್ವೆಯ "ಮೆ. ಪೀಟರ್‌ ವೆಸ್ಸೆಲ್‌" ಎಂಬ ಹೆಸರಿನ ನಾರ್ವೆ–ಡೆನ್ಮಾರ್ಕ್‌ ಮಾರ್ಗದ ಹಾಯುವ ದೋಣಿಯಲ್ಲಿ ಲೆನೆ ನೈಸ್ಟ್ರೋಮ್‌ ಹಾಡುತ್ತಿರುವುದನ್ನು ರೆನೆ ಡಿಫ್‌‌ ಗುರುತಿಸಿದ. ಆಗ ಅವಳನ್ನು ಸಂಪರ್ಕಿಸಿದ ಅವನು, ನಂತರದಲ್ಲಿ ಆಕ್ವಾ ಎಂಬುದಾಗಿ ಮರುನಾಮಕರಣಗೊಂಡ ಜಾಯ್‌ಸ್ಪೀಡ್‌ ತಂಡದ ಪ್ರಮುಖ ಗಾಯಕಿಯನ್ನಾಗಿ ಅವಳನ್ನು ನೇಮಿಸಿಕೊಂಡ.
ಇದರ ಜೊತೆಗೆ, ಬೆಕ್‌ ಲುವೀನ್‌ ಮೂಲ ಜಾಯ್‌ಸ್ಪೀಡ್‌ ತಂಡದ ಭಾಗವಾಗಿದ್ದು, ತ್ರಿಕೋನ ಕಂಬಿವಾದ್ಯವನ್ನು ನುಡಿಸುತ್ತಿದ್ದಳು; ಆದರೆ ಅವಳ ಅಗಾಧ ಪ್ರತಿಭೆಯಿಂದಾಗಿ ದೊರೆತ ಮಿತಿಮೀರಿದ ಬೇಡಿಕೆಯಿಂದಾಗಿ ಅತ್ಯಲ್ಪ ಅವಧಿಯಲ್ಲಿಯೇ ಅವಳು ತಂಡವನ್ನು ತೊರೆದಳು.
ಕ್ಲೌಸ್‌ ಮತ್ತು ಸೋರೆನ್‌ ಇಬ್ಬರೂ ಸಹ ತಂಡಕ್ಕೆ ಸಂಬಂಧಿಸಿದ ನಿರ್ಮಾಣಕಾರ್ಯವನ್ನು ಕೈಗೊಳ್ಳುವುದು, ರೆನೆ ಡಿಫ್‌‌ ತಾಳವಾದ್ಯಗಳನ್ನು ಬಡಿಯುವುದು ಮತ್ತು ಲೆನೆ ನೈಸ್ಟ್ರೋಮ್‌ ಮುಖ್ಯ ಗಾಯನ ಭಾಗಗಳನ್ನು ಪ್ರಸ್ತುತಪಡಿಸುವುದು ಎಂಬುದರ ಆಧಾರದ ಮೇಲೆ ಜಾಯ್‌ಸ್ಪೀಡ್‌ ರೂಪುಗೊಂಡಿತ್ತು. 1994ರಲ್ಲಿ ಸ್ವೀಡನ್ನಿನ ಸಣ್ಣ ಧ್ವನಿಮುದ್ರಣ ಕಂಪನಿಯೊಂದು ಅವರೊಂದಿಗೆ ಒಪ್ಪಂದವನ್ನು ಮಾಡಿಕೊಂಡಿತು, ಹಾಗೂ "ಇಟ್ಜಿ ಬಿಟ್ಜಿ ಸ್ಪೈಡರ್‌" ಎಂಬ ಅವರ ಮೊಟ್ಟಮೊದಲ ಏಕಗೀತೆಯು ಸ್ವೀಡನ್‌ನಲ್ಲಿ ಬಿಡುಗಡೆಯಾಯಿತು. ಜನಪ್ರಿಯತೆ ಗಳಿಸುವಲ್ಲಿ ಸದರಿ ಏಕಗೀತೆಯು ವಿಫಲಗೊಂಡಿತು ಮತ್ತು ಸ್ವೀಡನ್ನಿನ ಗೀತ-ಕೋಷ್ಟಕಗಳಲ್ಲಿನ ಕೆಳಗಿನ ತುದಿಯಲ್ಲಿ ಒಂದು ವಾರವನ್ನು ಕಳೆದ ನಂತರ ಅದು ಸಂಪೂರ್ಣವಾಗಿ ಕಾಣೆಯಾಯಿತು. ಇದನ್ನು ಕಂಡು ನಾಲ್ಕೂ ಮಂದಿ ನಿರಾಶೆಗೊಂಡರು ಹಾಗೂ ಸದರಿ ಧ್ವನಿಮುದ್ರಣ ಕಂಪನಿಯೊಂದಿಗಿನ ತಮ್ಮ ಒಪ್ಪಂದವನ್ನು ರದ್ದುಮಾಡಿದರು (ಆದರೂ ಸಹ, ಆ ಧ್ವನಿಮುದ್ರಣ ಕಂಪನಿಯು ತನ್ನ ಮುಂದಿನ ಗೀತೆಗಳ ಬಿಡುಗಡೆಗಳಿಗೆ ಸಂಬಂಧಿಸಿದಂತೆ ತಂಡವನ್ನು ಮುಂದುವರಿಸಲು ಬಯಸಿತ್ತು).
1989–1996: ಜಾಯ್‌ಸ್ಪೀಡ್‌ ಆಗಿ ಆರಂಭಗೊಂಡ ವೃತ್ತಿಜೀವನದ ಹಂತಗಳು
ಸಂಗೀತ ಶೈಲಿ
2010ರಿಂದ ಇಂದಿನವರೆಗೆ: ಮೂರನೇ ಸ್ಟುಡಿಯೋ ಗೀತಸಂಪುಟ
2002–2006: ವಿಘಟನೆಯ ನಂತರದ ಚಿತ್ರಣ